Felvidék.ma

Faluház megnyitó Détérben
2025-09-20 15:00 (Europe/Budapest)
Ünnepélyes keretek között nyitják meg Détérben 2025. szeptember 20-án a faluházat.

Európai Mobilitási Hét - Rimaszombati séta
2025-09-21 14:00
2025. szeptember 21-én, 14.00 órakor Várostörténeti sétára hívja az érdeklődőket a rimaszombati Gömör-Kishonti Múzeum.
A séta során híres helyeket ismerhetnek meg érdekes történetek tükrében:
A séta során meglátogatjuk:
– az evangélikus templom tornyát és az esperességi könyvtárat
– Ferenczy István szobrász kriptáját
– a Református templom harangtornyát, ahonnan páratlan kilátás nyílik a város főterére.

A sétát B. Kovács István gömörológus vezeti, hossza kb. 120 perc.
A program magyar nyelven valósul meg.
Találkozás helye: a Gömör-Kishonti Múzeum udvara.
A séta az Európai Mobilitási Hét programjának keretében valósul meg.
Belépő: 50% kedvezmény mindenki számára aki szeptember 20-án és 21-én nem autóval érkezik múzeumunkba

A Felföldi Dalia Iskola bemutatkozása Miskolcon
2025-09-24 17:00
2025.09.24. Harcművészeten keresztül megélt magyarság – a Felföldi Dalia Iskola bemutatója. Előadó: Kopecsni Gábor, vezető

A Felvidék Ház vendége lesz tanítványaival Kopecsni Gábor, aki egy évtizede kutatja néprajzi módszerekkel a népi harci testkultúrát. Kutatásai kiterjednek a katonai harci testkultúrára is, ami a katonai kiképzés révén sok évszázados kölcsönhatásban áll a népi harci testkultúrával. Az általa létrehozott Felföldi Dalia Iskola célja, hogy a felgyűjtött néprajzi anyag ne csak dokumentáció legyen, hanem a gyakorlatban is át tudják adni a fiataloknak, s ennek központja Gömörpéterfalán van, ahol csapatvezető képzések is zajlanak. Ez egy olyan harcművészeti iskola, ahol a nemzettudat és az ősökhöz való kapcsolat ismét erőssé teheti a nemzetet.

Rimaszombati kiskertészek kiállítása
2025-09-26 09:00 - 18:00

Gömör-Kishonti Vásár Rimaszombatban
2025-09-26 10:30
A hagyományos Gömör-Kishonti Vásár szeptember 26-án, pénteken és szeptember 27-én, szombaton kerül megrendezésre Rimaszombat Fő téren.
Mindazok számára, akik ezekben a napokban ellátogatnak a város központjába, gazdag kulturális programot kínálunk, mint például a P.O.H. együttes, Petra Kepeňová énekesnő, valamint a Pál-Baláž Karmen & OliverFromEarth énekes duó. A népzene szerelmesei is megtalálják a magukét a Repáňovská muzika, a Hrnčiarka és a Rimavan folklór együtteseknek köszönhetően. Idén hazai tehetségek sem hiányoznak, mint például az Elektrum együttes, a Bluetrend country zenekar, Páko Marika zeneműhelye, a Čisté duše tánccsoport és a Relax szabadidőközpontba járó gyerekek és fiatalok. A kicsiket szombat délelőtt az UsmievAnka gyermekzenei koncertje és szórakoztató programok is várják őket.
A kulturális program mellett a hagyományos vásár egyedi hangulatát kiegészíti a gyümölcsök, zöldségek, dísznövények, állatok és termékek kiállításának ünnepélyes megnyitója a Műszaki és Élelmiszeripari Szakközépiskola területén, valamint a legszebb erkély, előkert verseny eredményhirdetésének ünnepélyes kihirdetése és a Rimaszombat városával való aktív együttműködésért járó díjak átadása a Városházán.
Forrás: https://hu.rimavskasobota.sk/

A Szlovákiai Agrárkamara rimaszombati taggyűlése
2025-09-26 13:00

Idegenforgalmi világnap a rimaszombati múzeumban
2025-09-26 16:00
Idegenforgalmi világnap

2025. szeptember 26–27.
Gömör-Kishonti Múzeum

Ünnepeljük együtt az Idegenforgalmi világnapot múzeumunkban! Rendhagyó tárlatvezetések, előadás és élményfestés vár mindenkit.

Program A NYILVÁNOSSÁG SZÁMÁRA

Szeptember 26.

16:00 → Padlástól a pincéig – rendhagyó múzeumbemutató, kulisszák mögötti séta

16:30 → Átmenettől átmenetig – Rimaszombat 1919–1945 (előadás és kiállításvezetés Simon Attila történész, a Fórum Kisebbségkutató Intézet igazgatójának közreműködésével, magyar nyelven)

ISKOLÁK SZÁMÁRA

ismeretterjesztő kvízek a régióról az OOCR Gemer közreműködésével
történelmi előadás és szubjektív tárlatvezetés
rendhagyó múzeumi séta „padlástól a pincéig”

Mikor: 2025. szeptember 26.
Belépő 50% kedvezménnyel!

Szeptember 27.
Élményfestés a GemerArt-tal – Templomok ihlették… Festett bútorok a Gömör-Kishonti Múzeum gyűjteményéből
bővebb információ info@gemart.sk

Gyere és fedezd fel velünk Gömör és Kishont rejtett kincseit!

Szeretettel várunk mindenkit

Éjszakázz a rimaszombati múzeumban
2025-09-26 18:00
Éjszakázz a múzeumban! Fogd a hálózsákod, és tölts egy felejthetetlen éjszakát a múzeumban! Fedezd fel az éjszakai múzeum titkait és élvezd a változatos programokat: meglepetésekkel teli zseblámpás tárlatvezetés alkotóműhelyek és játékok esti lakomázás szép álmokat hozó történetek 2025. szeptember 26. 18:00 – 8:00 Gömör–Kishonti Múzeum 9–12 éves gyerekeknek Belépő: 15 € Jelentkezési határidő: 2025. szeptember 15. További információ és jelentkezés:Mgr. Dominik Hanula – hanula@gmmuzeum.sk

Betakarítási ünnepség Rimaszombatban
2025-09-27 10:00

Élményfestés a rimaszombati múzeumban
2025-09-27 13:00 - 16:00
ÉLMÉNYFESTÉS A MÚZEUMBAN

A GemArt – Gömöri Művészeti Intézet és a Gömör-Kishonti Múzeum szeretettel meghívja Önt kreatív műhelyére, mely a „Belle Époque” ciklus keretében, valamint a TEMPLOMOK IHLETTÉK….Festett bútorok a Gömör-Kishonti Múzeum gyűjteményében című kiállítás kísérőrendezvényeként kerül megrendezésre.

…A gömöri régióban a Belle Époque különleges visszhangot kelt – összefonódik a festett bútorok és a gazdag népi motívumok hagyományával. Így egyedülálló párbeszédet teremt a „szép korszak” európai esztétikája és a gömöri régió autentikus regionális kultúrája között.
Töltsünk el együtt egy színekkel, kreativitással és inspirációval teli délutánt. Legyen része a Belle Époque nemes világának – és fedezze fel, miként tud ma is megszólítani minket.

…A Gömör-Kishonti Múzeum röviddel 1882-es alapítása után kezdte el építeni festett bútorok gyűjteményét, amelynek legnagyobb részét festett esküvői ládák alkotják. Ezeken kívül a látogatók a kiállításon irattároló ládákat, festett ágyakat, díszpolcokat, sarokszekrényeket, festett lakberendezési kiegészítőket és egyebeket is megtekinthetnek…

A vidéki „Belle Époque” – Festett bútorok a GKM gyűjteményéből
Matina Belányiová lektorral
2025. szeptember 27. (szombat)
13:00 – 16:00
Gömör-Kishonti Múzeum, Rimaszombat

Ár: 15 €

Az ár tartalmazza:
anyagok (sablon, vászon, festékek…)
tapasztalt oktató irányítása és tanácsai
pohár minőségi bor
felejthetetlen élmény a múzeum harmonikus környezetében

Résztvevők száma: max. 15 fő
Regisztráció: info@gemart.sk

Ne habozzon, foglalja le helyét még ma – várjuk Önt!

XVII. Czinka Panna Fesztivál Sajógömörön
2025-09-27 15:30
A Csemadok Rimaszombati Területi Választmánya, a Gömör-Kishonti Művelődési Központ és Sajógömör Község Önkormányzata szeretettel hívja a nótakedvelő közönséget szeptember 27-én a XVII. Czinka Panna Fesztiválra.
A rendezvény koszorúzási ünnepséggel kezdődik Czinka Panna mellszobránál, majd nótaesttel folytatódik a helyi kultúrházban. A műsorban fellépnek Szlezák Erika a „Mátyusföldi csalogány“ és Nagy Attila nótaénekesek. A művészeket kísérő népi zenekar prímása ifj. Botos Béla, a zenészkörökben jól ismert Botos dinasztia sarja, a Szlovák Rádió Szimfonikus Zenekárának tagja. A műsorra a belépés díjmentes. A rendezvény a Kisebbségi Kulturális Alap anyagi támogatásával valósul meg.

Gömöri Egyházmegyei Kórustalálkozó Otrokocson
2025-09-28 14:00

Mesedélelőtt a rimaszombati gimnáziumban
2025-09-30 08:00 - 12:00
A Hagyományok Háza Hálózat – Szlovákia az idén A népmese napja alkalmából két helyszínen szervez programot, Rimaszombatban és Nyitrán.
2025. szeptember 30-án a rimaszombati Református Oktatási Központban Dósa Annamária és Bukovics János mesél, akik osztályról osztályra járva hozzák közelebb a gyermekek számára a népmesék világát. Hozzájuk társulnak az Ipolyi Arnold Népmesemondó Verseny ifjú tehetségei, Molnár Bálint, Sofranko András és Radics András, akik mindhárman az intézmény diákjai.

Ügyes kezek - foglalkozás a rimaszombati könyvtárban
2025-09-30 14:00

Megemlékezés Ajnácskőn
2025-10-05 10:00
A Csemadok Ajnácskői Alapszervezete tisztelettel meghívja Önt az aradi vértanúk emléknapja alkalmából a hagyományos megemlékezésre és koszorúzásra!

október 5-én, a vasárnapi szentmise után (kb. 11:00)

A megemlékezés után az altemplomban lévő Palócok c. fotógyűjteményt is meg lehet tekinteni.

Aradi vértanúk emlékezete Nemesradnóton
2025-10-05 11:30
A Csemadok Nemesradnóti Alapszervezete és a Nemesradnóti Református Egyházközség 2025. október 5. (vasárnap), 11.30 óra kezedettel Nemesradnóton, a gyülekezeti ház udvarán, az 1848/49-es emlékműnél emlékeznek.
Az ünnepi megemlékezés programja:
A huszárszobor kihozatala az emlékkőre
90. zsoltár
Áhítat: Pohóczky Béla beszolgáló helyettes lelkész
Köszöntő: Dobos Ilona Csemadok-elnök
Ünnepi beszéd: Pósa Dénes egyházgondnok, alpolgármester
Koszorúzás
Himnusz
Az emléknap közös alkalom arra, hogy főhajtással tisztelegjünk az 1849. október 6-án kivégzett 13 aradi vértanú hősi áldozata előtt, akik életüket adták a magyar szabadságért; hogy megemlékezzünk helyi hőseinkről, a huszárokról; hogy ezúttal Kossuth Lajost is felvéssük virtuális emléktáblánkra.

Aradi vértanuk napja Tornalján
2025-10-06 15:30
Október 6-án, hétfőn 15.30 kezdettel szervezik meg az aradi vértanuk napja alkalmából rendezett ünnepi megemlékezést Tornalján.
A részletes program:
15.30 Ökumenikus istentisztelet a református templomban
16:30-tól: koszorúzás a Tornallyay-kúria udvarán.
Ünnepi beszédet mond: Halász Márta, Lévárt polgármestere és a Csemadok Lévárti Alapszervezetének elnöke
Közreműködnek: Kazinczy Ferenc Alapiskola diákjai és az Andante énekkar

Megemlékezés Kövecsesen
2025-10-06 16:00

Megemlékezés Rimaszombatban
2025-10-06 16:30

Megemlékezés Serkén
2025-10-06 17:00

Megemlékezés Nagybalogon
2025-10-06 17:30

Megemlékezés Bátkában
2025-10-06 17:30

Duray Miklós síremlékének felavatása Losoncon
2025-10-08 14:30
Október 8-án, szerdán délután 14:30-kor kerül sor Duray Miklós síremlékének ünnepélyes avatására a losonci református temető előtti téren. A Szövetség a Közös Célokért (SZAKC) által szervezett eseményre mindenkit szeretettel várnak, aki szeretné leróni tiszteletét a felvidéki magyar közösség ikonikus alakja előtt.
A megemlékezés során leleplezik a síremléket, majd lehetőséget biztosítanak koszorúk és az emlékezés virágainak elhelyezésére. A szervezők kérik, hogy a koszorúzási szándékot október 7-ig jelezzék ITT.

Benedek László Emléknap Hanván
2025-10-09 14:00

Szvrcsek Anita Akusztik Trió „Világok násza“ című koncertje Rimaszombatban
2025-10-16 18:00
A XXII. Győry Dezső Kulturális Napok nyitórendezvényére október 16-án 18.00 órai kezdettel a Szvrcsek Anita Akusztik Trió „Világok násza“ című koncertjével a rimaszombati Gömör-Kishonti Művelődési Központ nagytermében kerül sor.
A koncerten magyar, spanyol, angol, francia nyelvű örökzöldek, ismert latin dallamok, sanzonok és jazz-feldolgozások hallhatók majd. Elhangzanak többek közt Seress Rezső, Dés László és Presser Gábor szerzemények valamint Cserháti Zsuzsa, Katona Klári, Sting, Astor Piazzolla, Nina Simone dalok….
Jegyek elővételben a rimaszombati Tompa Mihály Könyvesboltban, illetve a műsor kezdete előtt a helyszínen vásárolhatók.
A Csemadok Rimaszombati Területi Választmányának a rendezvénye a Kisebbségi Kulturális Alap támogatásával valósul meg.

Vályi István beszélgető est Rimaszombatban
2025-10-17 19:00
Szereted az autókat, vagy csak egy jó hangulatú estére vágysz? Akkor ezt az eseményt neked találták ki!

Egy izgalmas beszélgetésre kerül sor Rimaszombatban Vályi Istvánnal, a THE ZONE elismert autós újságírójával, ahol szó lesz az autózás szenvedélyéről, a szakma kulisszatitkairól, a legújabb trendekről és persze rengeteg sztoriról!

Időpont: 2025.10.17 – 19:00 Helyszín: Kino Orbis, RIMASZOMBAT, Francisciho 752/9 Jegyár: 13 EUR

Ne hagyd ki ezt a különleges alkalmat, ahol első kézből hallhatod István véleményét a legizgalmasabb autós témákról!

Szervező: Event Factory, műsoriroda

Szüreti bál Sajószentkirályon
2025-10-18 19:00
IV. Sajószentkirályi Szüreti Bál Idén immár 4. alkalommal szervezik meg a hagyományos Szüreti Bált Sajószentkirályon! Időpont: 2025. október 18. Zene: MAG TRIO Belépő: 25 € A jegy ára tartalmazza: Aperitif Vacsora 1 db tombolaEgy felejthetetlen estére hívnak mindenkit sok zenével, tánccal és jókedvvel! Jegyek elérhetők:• Bolacsek Dodi• Szabó Zoltán• MK Trade TornaljaNe maradjanak le, várnak mindenkit szeretettel.

Kegyeleti séta a rimaszombati temetőben
2025-10-19 14:00
2025. október 19-én Rimaszombat temetőiben sor kerül a Gömör-Kishonti Múzeum által szervezett Rimaszombati séta 2 címre hallgató rendezvényre, melynek keretében az érdeklődők a város temetőihez és Rimaszombat egykori lakóihoz kötődő érdekes történeteket, neveket, mítoszokat és tényeket ismerhetnek meg. A rendezvény a múzeum „Üdvözlet Rimaszombatból“ című ideiglenes kiállításához kapcsolódik.
A rendezvény célja közelebb hozni a látogatókhoz Rimaszombat múltbéli jeles személyiségeit, ahogyan a város ismert és kevésbé ismert történeteit is. A B. Kovács István gömörológus által bemutatandó izgalmas történetek és tények egy egészen új és egészen más szemszögből mutatják be Rimaszombat kincsekkel teli városát.
Tudják, hol állottak a múltban a város társasági életét meghatározó legjelesebb személyiségek sírkövei? Meglátogatták már valaha a temetőben álló Szent Margit kápolnát, melyet Munkácsi Süteő István emeltetett szeretett felesége számára? Lépkedtek már Rimaszombat zsidó temetőjének sírkövei közt?
Amennyiben még nem, s szeretnének részeseivé lenni egy érdekességekkel és új információkkal teli rendhagyó sétának B. Kovács István gömörológus vezetésében, ne habozzanak, s csatlakozzanak hozzánk, mi pedig érdekes történetek kíséretében bemutatjuk Önöknek a város temetőit úgy, ahogy mindeddig azokat nem ismerhették.
Nevek, sorsok, emlékek. Rimaszombat történetei a Szent Margit kápolna és a zsidó temető érintésével.
A rendezvény keretében igyekszünk majd a figyelmet a város kincseire és egykori jelentőségére, továbbá a valamikori megyeszékhely fejlődésére és jeles személyiségeire irányítani.
A rendezvény célja, hogy Rimaszombatot és jeles személyeit oly módon mutassa be a város, illetve a környékbeli települések jelenlegi lakóinak, ahogy azokat korábban nem ismerhették, mégpedig érdekes információk és ritkábban látogatott helyszínek felkeresésének kíséretében. A program a nagy érdeklődésre való tekintettel, a Rimaszombati séta című rendezvény folytatásaként valósul meg.
Belépti díj: 2 €

Gömöri gyöngyszemek Rimaszombatban
2025-10-21 17:00

Zolcer János előadása Rimaszombatban
2025-10-22 17:00
Érdekes előadással készülünk!

Október 22-én, szerdán 17:00 órától a rimaszombati Csillagházban vendégünk lesz Zolcer János, aki lebilincselő történetekkel és gondolatokkal vár minden érdeklődőt.

Egy inspiráló estére hívunk, ahol a múlt és a jelen találkozik, és új nézőpontokat ismerhetünk.

Helyszín: Csillagház, Rimaszombat
Szervezők: Baráti körök
Dátum: 2025. október 22., szerda
Kezdés: 17:00

A belépés ingyenes!
Szeretettel várunk minden érdeklődőt!
